ประกาศสำนักงานตำรวจแห่งชาติ เรื่อง การจัดเก็บค่าธรรมเนียมการขอสำเนาข้อมูลข่าวสารของราชการในการตรวจสอบประวัติอาชญากรรม
ประกาศสำนักงานตำรวจแห่งชาติ
ประกาศสำนักงานตำรวจแห่งชาติ
เรื่อง
การจัดเก็บค่าธรรมเนียมการขอสำเนาข้อมูลข่าวสารของราชการ
ในการตรวจสอบประวัติอาชญากรรม
 

โดยที่เป็นการสมควรกำหนดอัตราค่าธรรมเนียมการขอสำเนาข้อมูลข่าวสารของราชการในการตรวจสอบประวัติอาชญากรรมให้เหมาะสมกับสภาพข้อมูลและการจัดทำข้อมูลข่าวสารและผู้มีหน้าที่บริการจัดเก็บค่าธรรมเนียม
สำนักงานตำรวจแห่งชาติ โดยความเห็นชอบจากคณะกรรมการข้อมูลข่าวสารของราชการ
ในการประชุม ครั้งที่ ๑/๒๕๕๔ เมื่อวันที่ ๓๑ มกราคม ๒๕๕๔
จึงประกาศกำหนดค่าธรรมเนียมดังกล่าว ดังนี้

๑. ประกาศนี้เรียกว่า ประกาศสำนักงานตำรวจแห่งชาติ เรื่อง
การจัดเก็บค่าธรรมเนียมการขอสำเนาข้อมูลข่าวสารของราชการในการตรวจสอบประวัติอาชญากรรม

๒. ค่าธรรมเนียมการขอสำเนาข้อมูลข่าวสารของราชการในการตรวจสอบประวัติอาชญากรรมจากผู้ขอรับบริการตรวจสอบประวัติเพื่อบรรจุเข้ารับราชการ
ทำงานในภาคเอกชน
การรับรองประวัติเพื่อใช้เป็นหลักฐานประกอบการพิจารณาตรวจลงตราอนุญาตในหนังสือเดินทางเพื่อไปศึกษา
ขอมีถิ่นที่อยู่หรือทำงานในต่างประเทศ รวมทั้งการขออนุญาตต่าง ๆ
ที่กฎหมายหรือระเบียบของทางราชการกำหนดคุณสมบัติให้ต้องมีการตรวจสอบประวัติ
อัตราค่าธรรมเนียม รายละ ๑๐๐ บาท (หนึ่งร้อยบาทถ้วน)

๓. กรณีที่ผู้ขอสำเนาข้อมูลข่าวสารของราชการในการตรวจสอบประวัติอาชญากรรมเป็นผู้มีรายได้น้อย
สำนักงานตำรวจแห่งชาติจะพิจารณายกเว้นค่าธรรมเนียมหรือลดอัตราค่าธรรมเนียมให้ตามควรแก่กรณีได้

๔. ประกาศนี้ให้ใช้บังคับตั้งแต่วันถัดจากประกาศในราชกิจจานุเบกษาเป็นต้นไป[๑]


ประกาศ
ณ วันที่ ๕ กันยายน พ.ศ. ๒๕๕๔
พลตำรวจเอก
วิเชียร พจน์โพธิ์ศรี
ผู้บัญชาการตำรวจแห่งชาติ










ปริยานุช/ผู้จัดทำ
๓ ตุลาคม ๒๕๕๕

ชาญ/ผู้ตรวจ
๑๕ ตุลาคม ๒๕๕๕

















































[๑] ราชกิจจานุเบกษา
เล่ม ๑๒๙/ตอนพิเศษ ๑๔๙ ง/หน้า ๔๗/๑ ตุลาคม ๒๕๕๕